Sfântul cuvios Serafim - Întâlnirea cu ursul 
(2/15 ianuari şi 19 iulie/ 1 august) 


SAIT SEDII 
OF SANO 


Când a intrat în mănăstirea Diveevo, monahia Matrona Plesţeieva se însărcinase, 
cu binecuvântarea stareţului, să pregătească mâncarea măicuţelor. Odată, datorită 
neputinței trupeşti şi a lucrării ispitei, a simţit asemenea tulburare şi trândăvie, în- 
cât s-a hotărât să plece pe furiş de la mănăstire. Aşa de grea şi nesuferită 1 se părea 
ascultarea aceasta. Părintele Serafim, fără îndoială, a cunoscut dinainte ispita ei, 
deoarece pe neaşteptate a trimis s-o cheme. A treia zi din postul Sfinților apostoli, 
după masă, s-a pornit spre mănăstirea Sarov. Pe tot drumul a plâns. A ajuns la 
chilia sfântului şi a rostit rugăciunea. Starețul a zis „Amin” şi a întâmpinat-o ca un 
părinte blând. A luat-o de mână şi a condus-o înăuntru. 


- Batiuşka, a răspuns cu lacrimi, cunoşti ascultarea mea. Mai devreme a fost cu ne- 
putinţă să vin. Indată ce am terminat mâncarea am pornit, şi pe tot drumul am 
plâns. 


Într-adevăr, imediat ce a sărutat icoa-na, a simţit o asemenea bucurie, încât s-a în- 
viorat cu totul. 


- Batiuşka, mi-e teamă să vin singură în pustia îndepărtată! 


- Tu porneşte-te spre locul meu de pustnicie şi pe drum să spui cu glas tare 
„Doamne miluieşte”. La Utrenie să nu te duci. Când te vei trezi, fă cinzeci de 
metanii şi pleacă. A făcut cum i-a zis. Pe tot drumul rostea cu glas tare „Doamne 
miluieşte” şi nu numai că nu-i era deloc teamă, iar rugăciunea sfântului o făcea să 


simtă foarte mare bucurie. Îndată ce s-a apropiat de pustia îndepărtată, îl văzu 
deodată pe sfânt stând pe un buştean lângă chilie, iar alături de el şedea un urs 
uriaş. De frică, era gata să leşine. 


- Batiuşka, mor! a strigat din toate puterile şi a căzut la pământ. 


Sfântul a auzit vocea ei, a lovit uşor ursul şi i-a făcut semn cu mâna. Și acela, ca şi 
când ar fi avut rațiune, a plecat imediat în pădure. 


- Mor, mor, a continuat aceea să strige, tremurând de frică. 


Apoi a condus-o în locul unde stătea mai înainte şi, după ce s-au rugat, i-a spus să 
se aşeze. Deodată însă ursul a ieşit iarăşi din pădure. S-a apropiat de sfânt şi s-a 
întins la picioarele sale. Măicuţa a început din nou să tremure de frică. Văzând însă 


că sfântul se comportă fără teamă faţă de urs, ca şi cu un miel blând, scoțând pâine 
din traistă şi hrănindu-l din mână, a început puţin câte puţin să-şi vină în fire. Mai 
mult decât orice se minuna de faţa marelui stareţ. Era luminoasă şi voioasă ca faţa 
unui înger. Când măicuţa şi-a revenit definitiv, sfântul i-a dat pâinea care a rămas. 


- Mi-e teamă, batiuşka, o să-mi mănânce şi mâna. 


Atunci ea a luat pâinea şi a hrănit ursul. A simțit atâta mulţumire încât ar fi vrut să 


aibă şi altă pâine ca să i-o dea, căci fiara, cu rugăciunea sfântului, stătea liniştită. 


- Batiuşka, dacă îl văd măicuţele, vor muri de frică. 


- Și dacă-l vor omorî? a întrebat cu regret. 


Inlăuntrul ei s-a gândit atunci să povestească celorlalte măicuţe această minune. In- 
să sfântul i-a zădărnicit planul. 


Când s-au împlinit cei unsprezece ani, măicuţa Matrona, devenită între timp sta- 
reță, s-a întâmplat să-l viziteze pe săteanul Eftimie Vasilievici, cunoscut pentru 
credinţa şi iubirea lui pentru sfânt. L-a găsit pictând. Cu binecuvântarea sfântului, 
Eftimie picta. S-a întâmplat ca în ceasul acela să-l picteze pe Sfântul Serafim. 


- Aici, i-a spus măicuţa, ar fi frumos să-l picteze cineva pe stareţ cu ursul. 


Eftimie a întrebat-o cum s-a gândit la asta, iar aceea i-a povestit pentru prima dată 
minunatul eveniment. 


(Extras din cartea Sfântul Serafim — Un serafim printre oameni) 


